Zápis
zo zasadnutia Obecného zastupiteľstva obce Jaslovské Bohunice dňa 
4.8.2014 o 18,00 hod. v zasadačke Obecného úradu.
–––––––––––––––––––––––––––––––––––––––––––––––––––––––––––––––––––----------–– 

Prítomní:	podľa prezenčnej listiny 
                       7 poslancov z celkového počtu  9 =   77,77 %  
Obecné zastupiteľstvo je uznášaniaschopné.

K bodu č. 1
Rokovanie Obecného zastupiteľstva obce Jaslovské Bohunice otvorila a prítomných privítala starostka obce Božena Krajčovičová. Materiály na rokovanie zastupiteľstva podľa návrhu programu v pozvánke boli predložené poslancom v digitálnej a písomnej forme.

Za overovateľov boli menovaní poslanci:           Ing. Ľuboš Bokor  
                                                                            Ing. Peter Kučera
Za zapisovateľku bola menovaná:                       Božena Hideghétiová

Starostka Božena Krajčovičová oboznámila prítomných s programom rokovania zastupiteľstva o ktorom dala hlasovať: 

1.  Otvorenie
2.  Interpelácie  
3.   Určenie volebných obvodov a počet poslancov
4.   Rozpočtové opatrenia č. 14-24/2014  
5.   Návrh na úpravu rozpočtu obce Jaslovské Bohunice na rok 2014 č. 4
6.   Schválenie textov do kroniky za rok 2013
7.   Odpredaj nehnuteľného majetku 
8.   Prenájom nehnuteľného majetku
9.   Správa z kontroly  
10. Rôzne
Hlasovanie poslancov:
    za:             7   (Ing. Ľuboš Bokor, Viliam Čapkovič, Ing. Peter Kučera, Ing. Pavol Miklošovič,  
                            Mgr.Ľuboš Remenár, Ing. Štefan Schmidt, Ing. Jozef Zachar)
    proti:         0
    zdržal sa:  0
Program zasadnutia zastupiteľstva bol schválený.

K bodu č. 2
Interpelácie
1.	Poslanec Ing. Peter Kučera – aký je stav cyklochodníka do Paderoviec.
Starostka Božena Krajčovičová -   V zmysle uznesenia OZ č. VI/599 zo 16.6.2014 bola predávajúcim zaslaná kúpna zmluva. Podľa ich vyjadrenia zmluvu podpíšu až vtedy, keď na predmetné pozemky bude schválené vecné bremeno.  Dňa 5.8.2014 mám dojednanú schôdzku na Slovenskom pozemkovom fonde v Bratislave ohľadne pozemkov, pretože pod cyklotrasou sú aj pozemky v ich správe.
2.	 Poslanec Ing. Viliam Čapkovič – kedy sa predpokladá, so začatím prác na cyklochodníku.
Starostka Božena Krajčovičová – podľa vybavenia stavebného povolenia, ale  niekedy v polovici októbra.
3.	Poslanec Ing. Jozef Zachar – do kedy budú prebiehať práce súvisiace s teplofikáciou a ako to bude s opravou cesty.
Starostka Božena Krajčovičová – čakalo sa na ukončenie odstávky teplovodu, aby sa mohol systém natlakovať, pretože potrubie sa musí zasypávať pod tlakom. Práce aj s pripojením jednotlivých odberateľov sa počítajú do októbra – novembra. Cesta by sa mohla začať opravovať v novembri, len bude sa uvažovať s tým, či to nebude až na jar 2015, aby cez zimu stavba „sadla“.
4.	Poslanec Viliam Čapkovič – kedy by sa malo začať s budovaním štrkovej cesty pri odvodňovacom kanáli v Paderovciach.
Starostka Božena Krajčovičová – niekedy v polovici augusta by sa malo začať s prácami.
5.	Poslanec Mgr. Ľuboš Remenár – ako je to s čistením meandra.
Starostka Božena Krajčovičová – bol privolaný odborník z firmy  Hydrotechnológia Bratislava, ktorý sa bol na to pozrieť na stav stavníc, jazierok a meandra. Robilo sa geometrické zameranie pri zatvorených aj otvorených stavniciach a teraz čakáme na výsledok.
6.	Poslanec Ing. Jozef Zachar – opýtal sa na umiestnenie kvetináčov pred kostolom, či by nemohli ísť na druhú stranu cesty.
Starostka Božena Krajčovičová – kvetináče tam majú svoje opodstatnenie, nakoľko sa tam vodiči otáčali na autách.
7.	Poslanec Ing. Peter Kučera – chcel predložiť projektovú dokumentáciu k rekonštrukcii verejného osvetlenia na Záhradnej a Záhumenickej.
Starostka Božena Krajčovičová – takéto požiadavky  je potrebné predložiť pred konaním zastupiteľstva, nie je možné všetko vyhľadať počas jeho konania. Podklady budú pripravené na druhý deň po zastupiteľstve na obecnom úrade.
8.	Poslanec Ing. Ľuboš Bokor – mal dotaz k pokračovaniu rekonštrukcie verejného osvetlenia na Záhradnej ulici, nakoľko práce nedokončili.
Starostka Božena Krajčovičová –  bude sa v nich pokračovať a svetlá budú vymenené na celej ulici.

K bodu č. 3
Určenie volebných obvodov a počet poslancov
Bod uviedla starostka Božena Krajčovičová.
Poslanec Ing. Štefan Schmidt – mal dotaz k volebnému obvodu v Paderovciach, či je to v zmysle zákona. 
Starostka Božena Krajčovičová – volebné obvody sme ponechali tak, ako boli pri voľbách do samosprávy v roku 2010.
Starostka si telefonicky overila túto možnosť u právnika Vladimíra Pirošíka. Potom dala hlasovať o návrhu uznesenia:

Uznesenie VI/609	
Obecné zastupiteľstvo obce Jaslovské Bohunice v zmysle §  9, ods. 3 zákona SNR č. 346/1990 Zb. o voľbách do orgánov samosprávy obcí v znení neskorších zmien a doplnkov pre obec Jaslovské Bohunice   určuje
a)  dva volebné obvody 
     volebný obvod  č.1 tvorí časť obce Jaslovce a Bohunice
     volebný obvod č.2  tvorí časť obce Paderovce
b/ celkový počet poslancov 9 na volebné obdobie 2014 -2018:
     vo volebnom obvode č.1 sa volí  8 poslancov Obecného zastupiteľstva a
     vo volebnom obvode č.2 sa volí 1 poslanec Obecného zastupiteľstva.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             6   (Ing. Ľuboš Bokor , Viliam Čapkovič,  Ing. Pavol Miklošovič,  Ing. Peter Kučera,
                            Mgr. Ľuboš Remenár, Ing. Jozef Zachar)
    proti:         1   (Ing. Štefan Schmidt )
    zdržal sa:  0
Uznesenie schválené.

K bodu č. 4
Rozpočtové opatrenia č. 14-24/2014  
Bod uviedla starostka Božena Krajčovičová. Po krátkej doplňujúcej rozprave dala starostka hlasovať o uznesení:

Uznesenie VI/610	
Obecné zastupiteľstvo obce Jaslovské Bohunice berie na  vedomie rozpočtové opatrenia č. 14-24/2014 prijaté starostkou obce v súlade so zásadami rozpočtového hospodárenia obce Jaslovské Bohunice v platnom znení - presun rozpočtových finančných prostriedkov v rámci schváleného rozpočtu výdav-kov na rok 2014, pričom sa nemenia príjmy a celkové výdavky rozpočtu. 
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             6   (Ing. Ľuboš Bokor , Viliam Čapkovič,  Ing. Pavol Miklošovič,  Mgr. Ľuboš Remenár,  
                            Ing. Štefan Schmidt, Ing. Jozef Zachar)
    proti:         0   
    zdržal sa:  1   (Ing. Peter Kučera )
Uznesenie schválené.

K bodu č. 5
Návrh na úpravu rozpočtu obce Jaslovské Bohunice na rok 2014 č. 4
Bod uviedla starostka Božena Krajčovičová. Oboznámila so žiadosťou riaditeľky ZUŠ o úpravu rozpočtu pre školu a odovzdala slovo riaditeľke:
Soňa Bobeková, riaditeľka ZUŠ – predniesla svoj návrh na úpravu rozpočtu, ktorý predložila aj písomne. Vysvetlila, že keď sa rozpočet na rok 2014 schvaľoval, tak nik nevedel o 5% navýšení platov, ktoré schválilo ministerstvo v januári 2014. Taktiež je potrebné doplniť aparatúru pre key-boardovú triedu a pre spev. Spolu to robí 5 tis. €.
Poslanec Ing. Ľuboš Bokor – keď sa nakúpia keyboardy, tak sa ušetrí na ozvučení s tým, že sa bude dať použiť aj pri rôznych akciách?
Soňa Bobeková – potrebné vybavenie  sa bude dať využívať na rôzne vystúpenia
Poslanec Ing. Jozef Zachar – aká je výška školného a ké je zloženie žiakov.
Soňa Bobeková – škola má zhruba 113 žiakov, z toho asi 20 je z okolitých obcí, školné sú 3 € na mesiac. 
Poslanec Ing. Peter Kučera – nie je možné použiť ozvučenie skupiny Creazy team?
Soňa Bobeková – nie, nedá sa použiť, nakoľko je neprenosné.
Starostka dala návrh na uznesenie:

Uznesenie VI/611	
Obecné zastupiteľstvo obce Jaslovské Bohunice schvaľuje  navýšenie rozpočtu  Základnej umeleckej  školy  Jaslovské Bohunice na rok 2014 vo výdavkovej časti o 5000,00 € nasledovne:
pol. 610 +2000 €, pol. 620 +500 €,  pol. 630 +2500 €.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Poslanec Ing. Peter Kučera – mal dotaz k položke spevnené plochy v MŠ.
Poslanec Ing. Ľuboš Bokor – mal dotaz, prečo presúvame 60 tis. Z cyklochodníka.
Starostka Božena Krajčovičová – na cyklochodníku sa vysúťažila nižšia cena.
Poslanec Ing. Pavol Miklošovič – pri cyklochodníku sa jedná o 2. časť, čo je s 1. časťou.
Starostka Božena Krajčovičová – 1. časť sa bude riešiť až s Domovom sociálnych služieb.
Poslanec Ing. Ľuboš Bokor – mal dotaz k rigolu.
Starostka Božena Krajčovičová – rigol bol nespevnený, teraz sa bude spevňovať.
Poslanec Ing. Peter Kučera – aké je využitie Ubytovne, má informáciu že študenti v septembri končia.
Starostka Božena Krajčovičová – v súčasnej dobe je tam ubytovaných okolo 50 robotníkov, ktorí platia viac ako študenti, na prízemie bude presťahované OO PZ.
Poslanec Ing. Jozef Zachar – či je umiestnenie multifiunkčného ihriska v súlade so spracovanou štúdiou pre tento areál.
Poslanec Ing. Pavol Miklošovič – ak máme schválenú štúdiu mali by sme sa jej držať.
Poslanec Ing. Štefan Schmidt – mal dotaz k položke 50 a 51, čo to je. 
Starostka Božena Krajčovičová – jedná sa o finančné prostriedky poskytované občanom na opravy rodinných domov (zatepľovanie, strechy). Nejedná sa o kapitálový výdavok, preto sa dáva návrh na jeho presunutie.
Poslanec Ing. Štefan Schmidt -   dal návrh na úpravu položky 50 a 51, aby sa už presunula celá suma 15 000.
Poslanec Ing. Pavol Miklošovič – dal návrh, aby sa položka 38 opravila z 3000 na 2000.
Poslanec Ing. Pavol Miklošovič – mal dotaz k pol. 44 – zdravotné stredisko.
Starostka Božena Krajčovičová – vysvetlila zámer s priestormi zdravotného strediska aj k výmenám, ktoré tu budú medzi ambulanciami a lekárňou.
Poslanec Ing. Pavol Miklošovič – je škoda, že projektová dokumentácia nebola prerokovaná stavebnou komisiou, je teraz ťažko sa k tomu vyjadriť. Predpokladal, že zdravotné stredisko sa bude riešiť ako celok aj s olejovým hospodárstvom.
Starostka Božena Krajčovičová – pôvodná projektová dokumentácia bola spracovaná  na pizzeriu a lekáreň a tú stavebná komisia videla. Keďže podnikateľ už nemá záujem o priestory pizzerie, bude sa to riešiť ako zmena stavby pred dokončením. 

Po ukončení rozpravy dala starostka hlasovať o návrhu uznesenia, ktorý mali poslanci v podkladoch:

Uznesenie VI/612	
Obecné zastupiteľstvo obce Jaslovské Bohunice schvaľuje úpravu rozpočtu obce Jaslovské Bohunice na rok 2014 č. 4  nasledovne :
Výdavky v €	Schválený rozpočet	Rozpočet po úprave č. 3	Návrh 	Rozpočet po úprave č. 4 	
Bežné	2 142 977	2 243 977	+50 000	2 293 977	
Bežné školstvo 	627 935	641 590		641 590	
Bežné spolu*	2 770 912	2 885 567		2 935 567	
Kapitálové*	1 547 244	1 857 244	-50 000	1 807 244	
Finančné operácie*	221 003	221 003		221 003	
Výdavky spolu***	4 539 159	4 963 814	0	4 963 814	
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             0   
    proti:         7   (Ing. Ľuboš Bokor , Viliam Čapkovič,  Ing. Pavol Miklošovič,  Ing. Peter Kučra,
                            Mgr. Ľuboš Remenár, Ing. Štefan Schmidt,  Ing. Jozef Zachar) 
    zdržal sa:  0
Uznesenie neschválené.

Potom dala hlasovať o návrhu uznesenia s dvoma doplnkami – opraviť pol. 38 a presunúť celú položku 50 na 51:

Uznesenie VI/613	
Obecné zastupiteľstvo obce Jaslovské Bohunice schvaľuje úpravu rozpočtu obce Jaslovské Bohunice na rok 2014 č. 4  nasledovne:
Výdavky v €	Schválený rozpočet	Rozpočet po úprave č. 3	Úprava 	Rozpočet po úprave č. 4 	
Bežné	2 142 977	2 243 977	+54 000	 2 297 977	
Bežné školstvo 	627 935	641 590	+5 000	646 590	
Bežné spolu*	2 770 912	2 885 567	+59 000	2 944 567	
Kapitálové*	1 547 244	1 857 244	-52 000	1 805 244	
Finančné operácie*	221 003	221 003		221 003	
Výdavky spolu***	4 539 159	4 963 814	+7 000	4 970 814	
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             6   (Ing. Ľuboš Bokor , Viliam Čapkovič,  Ing. Pavol Miklošovič,  Mgr. Ľuboš Remenár,  
                            Ing. Štefan Schmidt, Ing. Jozef Zachar)
    proti:         0   
    zdržal sa:  1   (Ing. Peter Kučera )
Uznesenie schválené.

K bodu č. 6
Schválenie textov do kroniky za rok 2013
K bodu, ktorý uviedla starostka obce neboli zo strany poslancov žiadne pripomienky, preto dala starostka hlasovať o uznesení:

Uznesenie VI/614	
Obecné zastupiteľstvo obce Jaslovské Bohunice schvaľuje texty do kroniky Obce Jaslovské Bohunice za rok 2013 .
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič, Ing. Peter Kučera, Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0  
Uznesenie schválené.

K bodu č. 7
Odpredaj nehnuteľného majetku 
Bod uviedla starostka obce, v krátkosti ho vysvetlila. Poslanci nemali žiadne doplňujúce otázky, preto dala hlasovať o uzneseniach, ktoré boli v podkladových materiáloch:

Uznesenie VI/615	
Obecné zastupiteľstvo obce Jaslovské Bohunice schvaľuje v zmysle schváleného územného plánu obce Jaslovské Bohunice a v súlade s § 9a, ods. 8, písm. e) zák. č. 138/1991 Zb. o majetku obcí v z.n.p. odpredaj nehnuteľného majetku obce – pozemok  parc. č. 249/107, druh pozemku: orná pôda, o výmere 833 m², v  k.ú. Bohunice v obci Jaslovské Bohunice - žiadateľke Klaudii Tomašovičovej, bytom Vajanského 17, 917 01 Trnava do výlučného vlastníctva za kúpnu cenu 33,52 €/m² bez DPH, v celkovej cene 27.922,16 € bez DPH, ako prípad hodný osobitného zreteľa, ktorým je záujem obce odpredať pozemky v lokalite Panské diely za podmienok stanovených v uznesení č. V/338 z 22.12.2008. 
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/616	
Obecné zastupiteľstvo obce Jaslovské Bohunice schvaľuje v zmysle schváleného územného plánu obce Jaslovské Bohunice a v súlade s § 9a, ods. 8, písm. e) zák. č. 138/1991 Zb. o majetku obcí v z.n.p. odpredaj nehnuteľného majetku obce – pozemok  parc. č. 249/122, druh pozemku: orná pôda, o výmere 832 m², v  k.ú. Bohunice v obci Jaslovské Bohunice - žiadateľom Jánovi Drvárovi, bytom Raková 1046, 023 51 Raková s manželkou Zuzanou Drvárovou, bytom Raková 1046, 023 51 Raková do bezpodielového spoluvlastníctva manželov za kúpnu cenu 33,52 €/m² bez DPH, v celkovej cene 27.888,64 € bez DPH, ako prípad hodný osobitného zreteľa, ktorým je záujem obce odpredať pozemky v lokalite Panské diely za podmienok stanovených v uznesení č. V/338 z 22.12.2008. 
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/617	
Obecné zastupiteľstvo obce Jaslovské Bohunice schvaľuje v zmysle schváleného územného plánu obce Jaslovské Bohunice a v súlade s § 9a, ods. 8, písm. e) zák. č. 138/1991 Zb. o majetku obcí v z.n.p. odpredaj nehnuteľného majetku obce - pozemok  parc. č. 249/111, druh pozemku: orná pôda, o výmere 833 m², v  k.ú. Bohunice v obci Jaslovské Bohunice, do podielového spoluvlastníctva žiadateľom, Petrovi Polakovičovi, bytom Ulička 344/73, 919 51 Špačince, v podiele ½ vzhľadom k celku a Mgr. Dagmar Horinovej, bytom Oblúková 1814/13, 917 01 Trnava, v podiele ½ vzhľadom k celku  za kúpnu cenu 33,52 €/m² bez DPH, v celkovej cene 27.922,16 € bez DPH, ako prípad hodný osobitného zreteľa, ktorým je záujem obce odpredať pozemky v lokalite Panské diely za podmienok stanovených v uznesení č. V/338 z 22.12.2008. 
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/618	
Obecné zastupiteľstvo obce Jaslovské Bohunice schvaľuje v zmysle schváleného územného plánu obce Jaslovské Bohunice a v súlade s § 9a, ods. 8, písm. e) zák. č. 138/1991 Zb. o majetku obcí v z.n.p. odpredaj nehnuteľného majetku obce - pozemok  parc. č. 249/108, druh pozemku: orná pôda, o výmere 833 m², v  k.ú. Bohunice v obci Jaslovské Bohunice, do výlučného vlastníctva Matejovi Kozákovi, bytom Saleziánska ulica 6730/42, 917 01 Trnava,  za kúpnu cenu 33,52 €/m² bez DPH, v celkovej cene 27.922,16 € bez DPH, ako prípad hodný osobitného zreteľa, ktorým je záujem obce odpredať pozemky v lokalite Panské diely za podmienok stanovených v uznesení č. V/338 z 22.12.2008. 
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac

Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/619	
Obecné zastupiteľstvo obce Jaslovské Bohunice  schvaľuje v súlade s § 9, ods. 2, písm. a) zák. č. 138/1991 Zb. o majetku obcí v z.n.p. spôsob odpredaja nehnuteľného majetku obce – pozemok  parc. č. 249/123, druh pozemku: orná pôda, o výmere 832 m², zapísaný na LV č. 900 v  k. ú. Bohunice v obci Jaslovské Bohunice, žiadateľom, Milanovi Lackovičovi s manželkou Beátou Lackovičovou, bytom Beethovenova 22, 917 08 Trnava, ako prípad hodný osobitného zreteľa, ktorým je záujem obce odpredať pozemky v lokalite Panské diely za podmienok stanovených v uznesení č. V/338 z 22.12.2008.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/620	
Obecné zastupiteľstvo obce Jaslovské Bohunice  schvaľuje v súlade s § 9, ods. 2, písm. a) zák. č. 138/1991 Zb. o majetku obcí v z.n.p. spôsob odpredaja nehnuteľného majetku obce – pozemok  parc. č. 249/114, druh pozemku: orná pôda, o výmere 833 m², zapísaný na LV č. 900 v  k. ú. Bohunice v obci Jaslovské Bohunice, žiadateľke – Mgr. Gabriele Hannikerovej, bytom 919 09, Šelpice č. 106, ako prípad hodný osobitného zreteľa, ktorým je záujem obce odpredať pozemky v lokalite Panské diely za podmienok stanovených v uznesení č. V/338 z 22.12.2008.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

K bodu č. 8.   
Prenájom nehnuteľného majetku
 Bod uviedla starostka obce, v krátkosti ho vysvetlila, upozornila na opravu pisárskej chyby v uznesení k prenájmu priestorov pre Min vnútra SR, kde sa len slovko „určenia“ v návrhu uznesenia mení na „zreteľa“.. Poslanci nemali žiadne doplňujúce otázky, preto dala hlasovať o uzneseniach, ktoré boli v podkladových materiáloch:

Uznesenie VI/621	
Obecné zastupiteľstvo obce Jaslovské Bohunice schvaľuje v súlade s § 9, ods. 2, písm. a) zák. č. 138/1991 Zb. o majetku obcí v z.n.p. spôsob prenájmu  majetku obce - nebytové priestory, kancelária č. 1, o výmere 26,7m², nachádzajúce sa na prízemí budovy Zdravotného strediska a hospodárskeho pavilónu, Sídlisko s. č. 337/15, parc. č. 258/10, k. ú. Bohunice v obci Jaslovské Bohunice, žiadateľovi EKON JR, s.r.o., Radošovce č. 126, 919 30 Jaslovské Bohunice, IČO 44191154, ako prípad hodný osobitného zreteľa. 
Prípadom hodným osobitného zreteľa je skutočnosť, že žiadateľ je dlhoročný nájomca obce, v súčasnosti má v prenájme obecné priestory v Administratívnej budove OcÚ a pošty.
Uvedené nové priestory sú dlhodobo nevyužívané.
Účel prenájmu: administratívne účely.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/622	
Obecné zastupiteľstvo obce Jaslovské Bohunice schvaľuje v súlade s §9, ods. 2, písm. a) zák. č. 138/1991 Zb. o majetku obcí v z.n.p. spôsob prenájmu nehnuteľného majetku obce - časť nebytových priestorov nachádzajúcich sa na prízemí budovy Ubytovne, Hlavná Bohunice 1/70,  k. ú. Bohunice v obci Jaslovské Bohunice, žiadateľovi Ministerstvu vnútra Slovenskej republiky, Centrum podpory Trnava, Oddelenie nehnuteľností, Kollárová 31, 917 02 Trnava, IČO: 00151866, a to ako prípad osobitného zreteľa. Prípadom hodným osobitného zreteľa je skutočnosť, že žiadateľ je dlhoročným nájomcom obecných nebytových priestorov a je záujem obce i naďalej zachovať  služby občanom zo strany OO PZ Jaslovské Bohunice na území obce i v budúcnosti. Výmera bude spresnená a zverejnená na vývesnej tabuli i na internetovej stránke obce po zrealizovaní stavebných úprav.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/623	
Obecné zastupiteľstvo obce Jaslovské Bohunice schvaľuje v súlade s §9, ods. 2, písm. a) a písm. b) zák. č. 138/1991 Zb. o majetku obcí v z.n.p. spôsob prenájmu nehnuteľného majetku obce - nebytový priestor o výmere 13,4 m², nachádzajúci sa na prízemí budovy Zdravotného strediska a hospodárskeho pavilónu, Sídlisko s. č. 337/15, parc. č. 258/10, k. ú. Bohunice v obci Jaslovské Bohunice,  a to formou obchodnej verejnej súťaže s nasledovnými podmienkami:
- min. cena za prenájom podlahovej plochy nebytových priestorov za rok je 20 €/m²/rok bez energií 
  spojených s nájmom,
- záujemca musí spĺňať všetky legislatívne podmienky súvisiace s predmetom podnikania.
Kritériá, ktoré budú určujúce pre hodnotenie súťaže:
- najvyššia ponúknutá cena za 1m2/rok za prenájom nebytových priestorov
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

Uznesenie VI/624	
Obecné zastupiteľstvo obce Jaslovské Bohunice schvaľuje v súlade s § 9, ods. 2, písm. a) zák. č. 138/1991 Zb. o majetku obcí v z.n.p. spôsob prenájmu  majetku obce - nebytové priestory, nachádzajúce sa na prízemí objektu Ubytovne,  ul. Hlavná Bohunice 1/70, parc. č. 163/23, 
k. ú. Bohunice v obci Jaslovské Bohunice, žiadateľovi DOPoradenstvo s. r. o., Záhradnícka 93, Bratislava – Ružinov 821 08, IČO: 47 140 364, ako prípad hodný osobitného zreteľa. 
Prípadom hodným osobitného zreteľa je skutočnosť, že nebytové priestory nie sú dlhodobo prenajímané a pre Obec sú momentálne neupotrebiteľné. 
Účel prenájmu: zriadenie tanečnej školy
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

K bodu č. 9
Správa z kontroly  
Bod uviedla starostka obce, v krátkosti ho vysvetlila. Po krátkej doplňujúcej rozprave dala hlasovať o uznesení:

Uznesenie VI/625	
Obecné zastupiteľstvo obce Jaslovské Bohunice berie na vedomie informáciu o výsledku kontroly a návrh opatrení prijatých obcou  na nápravu nedostatkov,  zistených následnou finančnou kontrolou.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

K bodu č.10
Rôzne
Bod uviedla starostka obce, v krátkosti ho vysvetlila. 

1. Poslanci nemali žiadne doplňujúce otázky, preto dala hlasovať o uzneseniach, ktoré boli v podkladových materiáloch:

Uznesenie VI/626	
Obecné zastupiteľstvo splnomocňuje starostku obce Boženu Krajčovičovú, na podpísanie kúpnej zmluvy so zriadením vecného bremena – právo prechodu cez pozemky, novovytvorenú parcelu č. 167/17, orná pôda o výmere 94 m2 a novovytvorenú parcelu č. 169/18, orná pôda o výmere 251 m2, ktoré vznikli podľa Geometrického plánu č. 16/2014, vyhotoveného Marošom Jordanom – G.M.J., SNP 284/36,  Madunice oddelením z parc. reg. „E“-KN č. 169/6, zapísaná na LV č. 1188, v prospech každodobých vlastníkov parcely registra „E“-KN č. 169/6, orná pôda o výmere 9275 m2 v k.ú. Bohunice, bezodplatne.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             7   (Ing. Ľuboš Bokor , Viliam Čapkovič,  Ing. Peter Kučera,  Ing. Pavol Miklošovič,  
                            Mgr. Ľuboš Remenár,  Ing. Štefan Schmidt, Ing. Jozef Zachar)
    proti:         0   
    zdržal sa:  0   
Uznesenie schválené.

2. Bod vysvetlil Ing. Maroš Dunda, vedúci odd. ŽP a SOM, po krátkej doplňujúcej rozprave dala starostka hlasovať o uznesení z podkladových materiálov:
  
Uznesenie VI/627	
Obecné zastupiteľstvo obce Jaslovské Bohunice schvaľuje preplatenie  nevyhnutných nákladov na vymaľovanie prenajatého obecného nebytového priestoru a výmenu podlahovej krytiny, ktoré vzniknú realizáciou vyššie uvedených prác žiadateľovi Milke Krajčovičovej, Radošovce 40, 919 30 Jaslovské Bohunice, IČO: 40 082 679. 
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             1   (Viliam Čapkovič,  )
    proti:         2   (Ing. Pavol Miklošovič,  Ing. Jozef Zachar)
    zdržal sa:  4   (Ing. Ľuboš Bokor, Ing. Peter Kučera,  Mgr. Ľuboš Remenár,  Ing. Štefan Schmidt)
Uznesenie neschválené.

V rámci bodu Ing. Maroš Dunda, vedúci odd. ŽP a SOM informoval o žiadosti skupiny občanov, ktorí majú záujem o prenájom priestorov „klubu“ v parku. Po zistení skutočností, že objekt nie je skolaudovaný  sa žiadosti nevyhovie – priestor nevyhovuje technicky ani hygienicky k prenájmu.

Ďalej Ing. Maroš Dunda, vedúci odd. ŽP a SOM informoval o žiadosti Marek Sagana z Radošoviec, o odkúpenie pozemku (koncový pri miestnej komunikácii). Obec nemá v záujme tieto koncové pozemky odpredávať, preto neodporúča jeho predaj. Starostka prečítala návrh uznesenia o ktorom dala hlasovať:
 
Uznesenie VI/628	
Obecné zastupiteľstvo obce Jaslovské Bohunice neschvaľuje odpredaj pozemku parc. č. 249/778, k.ú. Bohunice žiadateľovi Marekovi Saganovi, bytom Radošovce 125.
Hlasovanie poslancov: prítomných poslancov: 7
Potrebné kvórum na schválenie: nadpolovičná väčšina prítomných, t.j.  4 a viac
Hlasovanie poslancov:
    za:             6   (Viliam Čapkovič,  Ing. Peter Kučera,  Ing. Pavol Miklošovič,  Mgr. Ľuboš Remenár,  
                             Ing. Štefan Schmidt, Ing. Jozef Zachar)
    proti:         0   
    zdržal sa:  1   ( Ing. Ľuboš Bokor)  
Uznesenie schválené.

Po vyčerpaní bodov programu starostka Božena Krajčovičová poďakovala prítomným za účasť a zasadnutie zastupiteľstva o 20,30 hod. ukončila.

Overovatelia:		Ing. Ľuboš Bokor            ............................................

                                    	Ing. Peter Kučera            ............................................

Zapísala: Božena Hideghétiová    
                                                             Božena Krajčovičová  
                                                                   starostka  obce